

Istanbul – capitala savorilor și experientelor orientale

În această călătorie avem ocazia să descoperim comorile unuia dintre cele mai mari orașe din lume Istanbul: Moscheea Albastră – Sfânta Sofia – Palatul Topkapi – Marea Marmara - Insula Prinţului – Strâmtoarea Bosfor – Palatul Dolmabahce

*Senior Voyage*

De la 95 €

+ 65 euro (transport cu autocarul si ghid local)

5 zile, autocar

**DATE DE PLECARE 2019**

16.01; 23.01; 30.01; 06.02; 13.02; 20.02; 27.06; 06.03\*, 13.03\*; 20.03\*; 27.03\*; 03.04\*; 10.04\*; 17.04\*; 21.04\*; 26.04\* - Paște**;** 30.04\* –1 Mai**;** 08.05\*, 15.05\*; 22.05\*; 29.05\*; 05.06; 12.06\*; 19.06\*; 26.06\*; 03.07\*; 10.07\*; 17.07\*; 24.07\*; 31.07\*; 07.08\*; 14.08\*; 21.08\*; 28.08\*; 04.09\*; 11.09\*; 11.09\*; 18.09\*; 25.09\*; 02.10\*; 09.10\*; 16.10\*; 23.10\*; 30.10\*; 06.11; 13.11; 20.11; 27.11; 11.12; 18.12; 29.12\*\* – Revelion

**Preţul include**

* transport cu autocar climatizat, în zilele 1 şi 5;
* 4 nopți de cazare la hotel de 3\*
* 4 mic dejun;
* ghid local în ziua 2
* croazieră pe Bosfor;
* gustare tradițională (kebab, ayran și baclavale) în ziua 2
* gustare tradițională (covrig cu susan, ceai sau cafea) în ziua 4
* înghețată turcească (dondurma)
* ghid însoţitor din partea agenţiei pe traseu.

**bonusuri**

* transferuri din țară conform tabelului din pagina 2
* Reducere 10% la 2 excursii opționale pentru posesorii de card **Senior Voyage CLUB CARD.**

**OPȚIONAL**

* Insula Prințului – 40 euro/pers.
* Seara turcească – 35 euro/pers.

Program

* Ziua 1. București – Istanbul (625 km)

Călătoria noastră începe din cea mai modernă autogară din România - Autogara Centrală - București, la ora 6.30 dimineața. Pentru că drumul nostru trece prin Edirne, vechiul *Adrianopole*, hai să profităm de popasul prelungit și să admirăm Moscheea Selimiye, cu ale sale minarete demne de Cartea Recordurilor (înalte de 80 m). Ridicată la comanda lui Selim II și inaugurată în 1575, moscheea este considerat unul dintre cele mai impunătoare edificii religioase din întreaga Turcie.

Istanbul te întâmpină seara ca un joc de lumini și umbre, lăsându-ți imaginația să anticipeze încă de acum comorile de vizitat a doua zi. Zărim în treacăt forfota de oameni de la ***Podul Galata*** iar, în depărtare, se ridică impunătorul ***Turn Galata*** (clădit de Genovezi în 1348 ca turn de veghe asupra Bosforului) stând indiferent în perdeaua de lumini ambientale. Ne retragem la hotel. (Cazare în Istanbul).

* Ziua 2. Istanbul – Palatul Topkapi, Sf. Sofia, Moscheea Albastră,

*Günaydın!* (Bună dimineața!) Mic dejun. Chemarea muezinului trezește orașul, până și cel mai obosit călător uită de confortul cald și pufos al așternutului și începe să-și împartă în gând orele pe obiective, muzee și bazaruri de vizitat.

După micul dejun, mergem la pas spre Sultanahmet, vechiul oraș Constantinopole, explorând străzile înguste cu ale lor case îmbrăcate în lemn de stejar, pe acoperișurile cărora zărim din când în când siluetele zvelte ale pisicilor ciacâre. Priveliștea te fură oriunde te-ai întoarce, palate monumentale, minarete silfide ce brăzdează norii incită privirea. Vechea reședință a sultanilor otomani, **Palatul Topkapî,** (astăzi muzeu) este primul obiectiv unde intrăm. Complexul cuprinde mai multe clădiri care aveau fiecare un rol bine definit în viața opulentă la curtea sultanului și grădini luxuriante prin care odinioară se plimbau concubinele regale însoțite de eunuci. În muzeu, într-o companie selectă, se află expusă și sabia lui Ștefan Cel Mare, alături de Toiagul lui Moise, turbanul lui Avraam (Abraham) și cel al lui Iosif.

La doar câteva minute de mers, ajungem la **Catedrala Sf. Sofia (Aya Sofya)** reper istoric, religios și cultural, capodoperă arhitecturală ce atrage milioane de vizitatori în fiecare an. În complexul muzeal se află și mormintele sultanilor Mehmet III, Selim II, Murat III, Ibrahim I și Mustafa I.

*Moment de răgaz*

Istanbul este, pe de o parte, orașul clădirilor monumentale cu toată încărcătura istorică, iar pe de alta capitala savorilor, gusturilor și deliciilor ce-ți lasă gura apă. Și ca să fie caruselul senzațiilor complet, ambientul sonor este ca un cadou neașteptat. Chemarea melodioasă la rugăciune a muezinilor oprește timpul în loc. După câteva minute, muzica vioaie a ***duduk-ului***, a ***kamanchei*** și a ***blul***-ui cu ale lor inflexiuni catifelat-orientale ne însoțesc în drumul nostru spre un restaurant local cu meniu tradițional turcesc din care nu vor lipsi kebabul, ayran-ul și baclavalele.

Nu poți spune că ai fost în Istanbul dacă nu ai vizitat **Moscheea Albastră,** probabil și cel mai fotogenic edificiu din Turcia. Respectând obiceiul local, ne descălțăm și ne luam pantofii cu noi în plasele special puse la dispoziție. Monument și loc de rugăciune deopotrivă, Moscheea și-a câștigat renumele după mozaicul superb, predominant albastru, fiind considerat un simbol al Turciei. Domurile sale în cascadă și cele 6 minarete zvelte îl fac unic în toată lumea Islamică. La câteva minute de mers descoperim Hipodromul, construit de împărații bizantini pentru a se distra și a distra poporul. De văzut Obeliscul Egiptean, Fântâna lui Wilhelm II, Coloana Șerpuită și Coloana lui Constantin Porfirogenetul. Loc de poze și…

*Moment de răgaz*

Încearcă fish kebabul în micul port de lângă Podul Galata. Ți se vor servi macrou proaspăt, prăjit direct în barcă și pâine caldă, iar restul de ingrediente ți le adaugi chiar tu din vasele înșirate pe tarabele de pe faleză. Alături, nu este exclus să fii atras de midii umplute cu orez, stropite cu zeamă de lămâie. Un deliciu căruia puțini i se pot opune.

Seara ne prinde pe mare, în Strâmtoarea Bosfor, fiind pasageri pe un vas de croazieră. Ai ocazia să admiri impunătoarele palate și moschei din Sultanahmet, frumoasele clădiri de pe cele două maluri și raidul de bărci de pescari care ies în larg spre Marea Marmara pentru alte capturi îmbelșugate. Ne întoarcem la hotel. (Cazare în Istanbul). *İyi geceler!* (Noapte bună!)

* Ziua 3. ISTANBUL - Insula Buyukada (Insula Prințului)

Turul insulei începe după micul dejun. Faceți o croazieră pe Marea Marmara până la Insulele Prințului, acum un loc popular, cu plaje nisipoase și frumoase, case vechi de lemn otomane. Faceți un tur de relaxare pe străzile liniștite, înguste ale insulei, cu trăsuri trase de cai. Veți avea timp să vă relaxați sau să explorați în timpul liber. Prânzul este, de asemenea, inclus la un restaurant local.

* Ziua 4. ISTANBUL – Palatul Dolmabahce – Marele Bazar

Mic dejun. De departe cel mai frumos oraș din lume, Istanbul ocupă cu aroganță câte o palmă de pământ pe două continente - Europa și Asia. Pe malul european nu departe de podul peste Bosfor se află **Palatul Dolmabahce**. Simbol al autorității și grandorii imperiului otoman timp de secole, palatul este astăzi un obiectiv pe care nu îl ratează niciun vizitator, în drum spre cartierul Ortakoy, faimos pentru localurile, terasele și cluburile de noapte exclusiviste. După vizita la Dolmabahce ne îndreptăm spre Marele Bazar, dar mai întâi…

*Moment de răgaz*

Savurează o înghețată turcească veritabilă, pe care o poți lua din mai multe tentative de la vânzătorul ambulant, pus pe șotii, jonglând cu cornetul plin de delicioasa cremă ca un adevărat prestidigitator. Înghețata turceasca are o textura elastica si gumoasa si o aroma speciala data de salep, un ingredient pudra obtinut din bulbii unui anumit soi de orhidee, dar și de mastic, o rășina obținută din arborele de mastic. Este atât de densă și de lipicioasă, încat uneori se consumă cu furculița și cuțitul. **Înghețata turcească** se topește mult mai greu decăt cea obișnuită, iar adevărații iubitori de înghețată spun că trebuie să mănânci dondurma cel puțin o dată în viață.

Prânzul după înghețată va fi doar o introducere sumară a celui mai important obiectiv din această zi, **Marele Bazar**. Practic, acesta reprezintă inima orașului, și indiferent cât de pregătit ai fi, vei simți instant cum pulsul tău accelerează. Cel mai mare complex comercial acoperit din lume se întinde razant pe zeci de alei și te copleșește cu abundența și diversitatea de mărfuri, de la fructe confiate și fire de mătase, la cele mai luxuriante obiecte de podoabă și bijuterii dar și cafenele și tarabe cu diverse delicii, mai puțin dulci.

Mai bine de cinci secole, în acest oraș, în special seara, se dansează și se trage din narghilea. Aceasta e surpriza zilei - o seară tradițională turcească unde vom urmări spectaculosul dans al dervisilor rotitori, la un restaurant cu bucate tradiționale turcești și inevitabilul ceai aromat. (opțional 40 euro/pers.)

Este, poate, punctul terminus al traseului turistic din Istanbul, dar experiența rămăne una plină de savoare și de emoții mixte.

* Ziua 5. Istanbul - București (625 km)

Mic dejun. *Hoşçakal, görüşürüz...!* (La revedere, pe curând...!) Lasăm în urmă orașul care se întinde pe 2 continente și ne îndreptăm spre casă. Se tranzitează teritoriul Bulgariei. Sosire în Bucureşti după 21.30, în funcţie de trafic şi formalităţile vamale

Trebuie să vezi

**Biserica Sf. Sofia** (cu ghid local)

Cel mai cunoscut monument din Istanbul este muzeul Sfânta Sofia. Pe rând biserică, moschee și din 1935 muzeu, Hagia Sofia (”Sfânta Înțelepciune”, ”Înțepelciunea Divină”) este clădirea ce simbolizează: trecerea de la cultura europeană la cea orientală, gloria Imperiului Bizantin și apogeul celei mai fertile prioade din istoria romanității orientale - domnia lui Iustinian.

**Marele Bazar**

Marele Bazar este una dintre cele mai mari şi mai vechi pieţe acoperite din lume, care cuprinde un total de 61 de străzi acoperite. A fost creat din ordinul sultanului Mehmet al II-lea în iarna anului 1455, la scurt timp după cucerirea Istanbulului de către otomani (1453). La început, în Marele Bazar se comercializau numai textile şi de aceea a fost numit “Cevahir Bedestan” ("Bedesten" în persană însemnând "bazarul vânzătorilor de pânză").

**Insula Buyukada** (opțional, 35 euro, masa de prânz inclusă)

După ce traversați Marea Marmara cu vaporul, veți ajunge pe insula Buyukada pentru a vă petrece timpul explorând frumusețile insulei cu căruța trasă de cai. Pe Büyükada, aflați despre istoria insulei de la ghidul dvs., de ce vehiculele motorizate lipsesc, auziți despre mănăstirile creștine care au stat aici în timpul domniei erei byzantine, precum și alte informații despre arhitectura clădirilor de pe insula.

**Seara turcească** (opțional, 40 euro, masa de seară inclusă)

Se îmbină mese tradiționale cu muzica și dansul, oaspetii având astfel ocazia să descopere și să experimenteze cultura locală. Seara turcească include: o gustare locala, o băutură răcoritoare și un spectacol de dansuri tradiționale din care nu lipsesc dervisii cu binecunoscutul lor dans rotativ. Dacă alegeți ca mod de distracție un astfel de spectacol, fiți pregătiți să vă „teleportați” în timpul conducătorilor Imperiului Otoman.

***NOU!! Supliment pentru plecări din:***

|  |  |
| --- | --- |
| **Oras** | **Tarif/sens/pers.** |
| Brașov | 10 € |
| Ploiești | 5 € |
| Craiova | 12 € |
| Sibiu | 15 € |
| Rm. Vâlcea | 10 € |
| Pitești | 5 € |
| Constanța | 12 € |
| Galați | 12 € |
| Brăila | 12 € |
| Bacău | 15 € |
| Tg. Mureș | 15 € |
| Cluj | 17 € |
| Iași | 17 € |

Pentru transferurile din tara turiştii sunt rugaţi să se prezinte la locul de intilnire cu cca 15- 30 min. înainte de ora comunicată.

**SENIOR VOYAGE** este conceptul grație căruia cetățenii europeni de peste 55 ani (și nu numai) pot beneficia de un program complet pentru a-și petrece vacanța în cele mai variate destinații turistice, în perioada sezonului turistic redus octombrie-mai.

Ați intrat în Senior Voyage Club? Grozav! Înseamnă că puteți pleca în vacanța dorită la prețuri incredibil de mici.

Veți avea ocazia să vizitați Spania și să împărtășiți experiența dvs. cu alți seniori din toate colțurile Europei. Pentru ca totul să fie usor și accesibil, grupul de companii care activează sub umbrela Memento Group subvenționează și negociază costurile călătoriei, făcând produsul Senior Voyage unic pe piața din Europa. Această inițiativă se încadrează în sfera așa numitului turism social, oferind ocazia multor seniori să descopere lumea.

Condițiile și modul de obținere al SENIOR VOYAGE CLUB CARD, precum și facilitățile oferite prin achiziționarea lui sunt disponibile la adresa [www.seniorvoyage.eu](http://www.seniorvoyage.eu).

SENIOR VOYAGE CLUB CARD costă 25 euro (per card) și poate fi solicitat la achiziționarea primului pachet SENIOR VOYAGE. Veți beneficia imediat de avantajele cardului.

**Nu sunt incluse în preţ**

* Intrările la obiectivele turistice (inclusiv în excursiile opţionale), serviciile de ghizi locali, alte taxe şi cheltuieli personale.
* Excursiile opționale;
* Transportul în Istanbul și la obiectivele turistice.

**suplimente &reduceri**

* Supliment de single 35 €

\*Pentru plecările din perioada 06.03-30.10 este un supliment de 20 euro/persoana.

\*\*Pentru plecarea din 29.12 este un supliment de 40 euro/pers.

* Pentru plecarea din 26.04 avem participare la slujba de Înviere la Biserica Românească
* Pentru plecarea din 29.12 masa festivă de Revelion este opțională (60 euro/pers.)

**Bine de Ştiut**

* Autorităţile vamale îşi rezervă dreptul de a refuza intrarea pe teritoriul statului a oricărei persoane care nu prezintă suficientă încredere chiar dacă aceasta a obţinut acordul pentru obţinerea vizei turistice. Agenţia de turism nu poate fi făcută răspunzătoare pentru astfel de situaţii ce nu pot fi depistate anterior plecării. Turistul îşi asumă riscurile de a-i fi refuzată intrarea şi de aceea este obligatsă informeze agenţia asupra oricărui incident petrecut vreodată în afara graniţelor României, precum şi asupra oricărei tangenţe pe care o are cu statele în care are loc desfăşurarea pelerinajului.
* Minorii trebuie să îndeplinească următoarele condiţii pentru a fi lăsaţi să iasă din ţară: să călătorească cu cel puţin un adult însoţitor; să aibă asupra lor acordul ambilor părinţi (sau al părintelui care nu-i însoţeşte) legalizat la notariat; adultul care-i însoţeşte, în cazul în care acesta nu este unul dintre părinţi, trebuie să aibă cazier judiciar pe care să-l prezinte lafrontieră).
* Programul acţiunii poate fi modificat de către conducătorul de grup, ca ordine de desfăşurare sau se pot înlocui unele obiective sau hoteluri în funcţie de anumite situaţii speciale.
* Categoria hotelurilor şi a mijloacelor de transport este cea oficială pentru Turcia.
* Unele obiectivele din tururile panoramice din program se vizitează doar pe exterior.
* Distribuţia camerelor la hotel se face de către recepţia acestuia; problemele legate de amplasarea sau aspectul camerei se rezolva de către turist direct la recepţie, asistat de însoţitorul de grup.
* Pentru anumite facilităţi din hotel sau din cameră, hotelierul poate solicita taxe suplimentare (minibar/frigider, seif etc.); în momentul sosirii la hotel solicitaţi recepţionerului să vă informeze cu exactitate asupra lor.
* Autorităţile locale pot solicita o taxă de genul taxei de staţiune. Aceasta se va achita de către turişti la recepţia hotelurilor.
* Aşezarea în autocar se face începând cu bancheta a doua, în ordinea înscrierilor.
* Pentru călătorie este necesar paşaportul valabil 6 luni de la data întoarcerii în ţară

Grup minim 35 pers.